
APOPLEXIA  SANGUINEA. 


APoplexia  eft  motuum  fere  omnium 
voluntariorum  imminutio,  cum  fo- 
pore,  plus  minus  profundo,  fuperftite  mo¬ 
tu  cordis  et  arteriarum. 

Species  in  diverfas  eft  divifa,  praefertim 
quod  caufae  remotae,  a  quibus  proficifcitur, 
inter  fe  differunt,  unde  phaenomenorum, 
quae  figna  omnis  fpeciei  primaria  comitan¬ 
tur,  difcrimen  aliquod,  et  viae  medendi, 
quae  unicuique  accommodatur,  majus  eti— 


amnum 

amnum  oriri  confuevit.  De  ea  autem  {pe- 
cie  fola,  quae  Sanguinea  appellatur,  agere 
nobifcum  decrevimus,  quam  notae  plenitu¬ 
dinis  univerfae,  potiffimum  capitis  propriae, 
defignant. 

Hic  morbus  aetate  prove&iores,  eos  ple¬ 
rumque  qui  annum  tranfgrefli  funt  quadra- 
gefimum,  invadere  folet.  Qui  robufti  et 
pleni,  ad  obefitatein  aliquantum  proclives, 
collo  breves,  capite  ampli,  et  facie  pleni  dt 
rubicundi  funt,  ii  huic  moibo  magis,  quam 
alii,  objiciuntur,  adeo  ut  a  fonte  haeredita- 
rio  non  raro  proficifci  notetur. 

Eum  in  fpatium  longius  breviufve,  no- 
nunquam  in  menfes  vel  annos,  faepe  prae¬ 
cedunt  frequentes  capitis  dolores,  vertigo, 
plenitudinis  et  gravitatis  capitis  fenfus,  tin¬ 
nitus  aurium,  et  temporaria  vifus  privatio* 
Sudationibus,  quandocVmque  adtio  cordis  et 
arteriarum  paulum  augetur,  expt effis,  caput 
objicitur.  Nonnunquam  unus  vel  uterque 
oculus  rubefcit  vel  inflammatur,  et  fanguis 


e 

e  naribus  non  raro  prorumpit.  iEger  ali¬ 
quando  hebes,  melancholicus,  et  fomnolen- 
tus  evadit,  et  fomnus  ei  incubo  faepe  tur¬ 
batur.  Tremoribus,  qui  fpatium  longius 
breviufve  habent,  ftupore  et  frigoris  par¬ 
tium  corporis  diverfarum  fenfu,  interdum 
plurium  pauciorumve  mufculorum  paralyfi 
ftipatis,  afficitur.  Caeterum  frequentius  for- 
fitan  nulla  eorum,  quae  modo  pofita  Tigno¬ 
rum,  faltem  in  tempus  longum,  antecedunt, 
et  mortales  non  raro  fubito  concidunt,  qui 
paucis  ante  momentis  nihil  omnino  fen fe¬ 
runt,  unde  fe  valetudine  commodiffima  non 
frui  poffet  concludi. 

Per  paroxyfmum  facies  plerumque  ru~ 
befcit  et  tumefcit.  Oculi  quoque  rubri,  a- 
quofi,  turgidi.  Pulfus  arteriarum  plerum¬ 
que  pleni  et  tardi;  nonnunquarn  vero  va¬ 
lidi  et  frequentes.  Spiritus  gravis  et  diffi¬ 
cilis,  et  frequenter,  quamquam  non  femper, 
ftertore  ftipatus.  Sopor  fere  adeo  profun¬ 
dus  eft,  ut  aegrotantes  aiverfa,  quae  orga¬ 
nis  fenfus  admoventur,  nulla  ex  parte  vide- 

antur  fentire.  Eos  nullo  modo  afficiunt  lux* 
ftrepitus,  volatilia  acerrima  naribus  appli¬ 
cata.  Membra  illis  relaxantur,  et  flaxida 
jacent,  nec  movent,  licet  violenter  ftrin- 
gantur  et  irritentur.  Nonnullis  in  exemplis 
immobilia  manferunt,  quamquam  ferro  can¬ 
dente  fuerint  fubufta.  Res  vero  non  fem- 
per  ita  fe  habet.  Gum  morbus  minus  gra¬ 
vis  eft,  vel  fub  initium  paroxyfmi,  quae  o- 
culis  objiciuntur  nonnunquam  percipiunt, 
paulum  cogitare  valent,  et  tantam  quorun- 
dam  mufculorum  poteftatem  retinent,  ut 
animi  fenfa,  cum  loqui  non  poffunt,  nutis 
fignificent.  Paroxyfmo  incipiente,  unum 
latus  non  raro  magis,  quam  alterum,  labo¬ 
rare  notatur,  et  aliquando  dum  alterum 
paralyfi,  alterum  convulfionibus  tentatur; 
faeces  et  urina  nonnunquam  abfque  vo¬ 
luntate  excernuntur. 

\  •  •’  '  * 

Cum  morbus  morte  finitur,  eam  antece¬ 
dunt  fopor  audus;  idus  arteriarum  magis 
frequentes  et  debiles,  tandem  intermitten¬ 
tes  ;  fpiritus  magis  difficilis  et  inaequalis  eva¬ 
dens* 


DE  APOPLEXIA  SANGUINEA,  i  i 

dens,  donec  motus  pedoris  vix  percipi  pof~ 
fit ;  fpuma  vifcida  ex  ore  profluens,  fuper- 
ficies  corporis  fudore  frigido  humedata. 

Si  aegrotus  convalefcit,  ad  fanitatem  ab 
omni  parte  abfolutam  raro  reducitur.  Plu¬ 
rium  pauciorumve  mufculorum  plerumque 
motus  voluntarii,  modo  lateris  alterius  uni- 
verfi,  modo  etiam  omnium  infra  cervicem 
partium  *,  manet  paralyfis.  Complures  ex 
iis  quoque  mentis  affedibus,  qui  morbum 
aliquando  praecedunt,  eundem  frequentius 
excipiunt.  iEger  faepe  hebes  et  fomnolem- 
tus  manet.  Quantum  vim  imaginandi  et 
memoriam  fpedat,  eae  adeo  imminuuntur, 
ut  omnem  et  fui  et  familiae  curam  animo 
deponat.  Interdum  familiares  fuos,  cum 
eos  videt  et  alloquitur,  non  agnofcit,  vel, 
quod  frequentius  incidit,  nomina  eorum  re¬ 
cordari  non  poteft,  quamquam  neceflitudi- 
nis,  quae  femet  inter  et  illos  intercedit,  re- 
minifcitur.  Haec  impotentia  nomina  vel 

verba 

0 

*  Vide  Boerhaav.  aphorifm.  1018. 

verba  cujuflibet  generis  recolendi  longum 
per  tempus  nonnunquam  durat,  dum  om¬ 
nia  alia  fere  memoria  fatis  accurate  tenen¬ 
tur.  Nonnulli  aegrori  admodum  timidi 
manent,  adeo  ut  ftrepitus  leviffimus,  vel 
quodlibet  inufitatum  oculis  obje&um,  eos 
non  mediocriter  valeat  perturbare.  “  Vide- 
“  rim,  inquit  illuftris  Swietenius,  fapientif- 
“  fimis  antea  viris,  et  fortiffimis  militibus, 
‘s  mafculum  illud  animi  robur  adeo  fuifle 
“  enervatum,  ut  flebilis  pueri  inftar,  ob  le- 
u  viffimam  caufam,  in  lachrymis  folveren- 
u  tur 

Cadaveribus  eorum,  qui  hoc  morbo  funt 
extin£ri,  incifis,  vafa  cerebri  et  ejus  mem¬ 
branarum  fanguine  turgida  plerumque  re- 
periuntur,  et  interdum  nulla  alia  morbida 
figna  fe  oftendunt.  His  frequentius  tamen 
accedit  feri,  inter  meninges  aut  intra  ven¬ 
triculos,  et  faepius  etiamnum  fanguinis  ru*» 
bri,  effufio.  Serum  piam  matrem  inter  et 

tunicam 


*  Vide  Commeat,  in  Aphorifm.  ioiS. 

tunicam  arachnoideam  nonnunquam  effun¬ 
ditur,  hatic  tunicam  in  veficulas  elevans. 
Quinetiam  intra  ventriculos  veficulas  idem 
genus  excitare  confuevit»  Interdum  gluti- 
nofum  eft  et  concretum.  Sanguis,  in  mo¬ 
dum  feri,  inter  meninges  vel  in  ventriculos, 
nonnunquam  profunditur,  fed  faepius  in 
fubftantia  cerebri  medullofa,  cavo  majore 
vel  minore  per  partium  lacerationem  fibi 
fadto,  effufus  reperitur.  Cadaver  aegroti 
incidit  Wepferus  *,  in  cujus  cerebro  circi- 
ter  libra  fanguinis  effufa  fphaeram  dimidiam 
dextram  per  totam  fere  ejus  longitudinem 
et  latitudinem  diffiderat. 


DIAGNOSIS, 


Definitio  apoplexiae,  quam  fupra  ttadidi, 
eam  ab  aliis  morborum  generibus  fatis  fe- 
cernit.  Quandocunque,  aftione  cordis  et 

arteriarum 

arteriarum  fuperftite,  motus  voluntarii  im^ 
minuti  fopore,  quem  ftimulantia  modice 
valentia  organis  fenfus  admota  non  poffunt 
tollere,  ftipati  adfunt,  eam  fubftare  judica¬ 
mus.  Nec,  plerifque  faltem  in  exemplis, 
fanguineam  a  reliquis  fpeciebus  dignofeere 
admodum  difficile  effe  putamus,  fi  ad  habi¬ 
tum  aegrotantis  corporeum,  fpeciem  quam 
facies  per  paroxyfmum  prae  fefe  fert,  et 
conditionem  pulfus,  et  caufas  excitantes 
poftea  enumerandas,  quae  morbum  move¬ 
re  potuerint,  rite  confideranda,  animum  ad¬ 
jungamus.  In  omni  enim  cafu,  quem  fub 
hoc  titulo  comprehendendum  putamus,  ha¬ 
bitus  aegrori  corporeus  pro  ratione  aetatis 
jufto  plenior  efl:  et  validior;  pulfus  arteria¬ 
rum,  fub  initium  faltem  paroxyfmi,  nun¬ 
quam  debiles,  fed  plerumque  folitis  plenio¬ 
res  et  fortiores,  et  facies  nunquam  praeter 
confuetudinem  pallida,  fed,  contra,  fere 
femper  rubra.  In  apoplexia  autem  ferofa, 
et  in  omnibus  aliis  fpeciebus  quae  non  a 
morbis  praecedentibus  oriuntur  fymptoma- 
ticae,  vel  per  externam  violentiam  moven¬ 
tur. 

tur,  iftus  arteriarum  ab  initio  ufque,  quam 
fanitate  fubftante,  magis  debiles,  et  facies 
pallidior.  Cum  quidem  paroxyfhnus  diu 
manfit,  ab  aliarum  fpecierum  propriis  non 
facile  et  aperte  per  figna  fua  poterit  diftin- 
gui ;  rebus  vero  ita  fe  habentibus,  qualis 
aegroti,  antequam  paroxyfmus  invafit,  va*^ 
ietudo  fuerit,  qualia  fub  initium  figna  orta 
fint,  et  quaenam  morbum  excitaverint  cau- 
fae,  a  cognatis  er  familiaribus  quaerere  li~ 
cet.  Exempla  apoplexiae  fyniptomatica  ple^ 
nitudini  capitis  adjunda,  qualia  a  tumori¬ 
bus  circa  cor  et  vafa  fanguifera  majora,  li¬ 
berum  fanguinis  per  venam  cavam  fuperi» 
orem  tranfitum  impedientibus  proficifcun? 
tur,  ab  apoplexia  fanguinea  idiopathica  per 
notas  morbi  primarii  funt  fecernenda. 


CAUSA  PROXIMA. 

Haudquaquam  ambigere  poffumus  quin 
pro  hac  habeamus  humorum  in  cerebro 

congeflionems 

congeftionem,  vel  intra  ejus  vafa,  vel  ex 
iifdem  partim  effufam,  quam  in  omni  cafu 
apoplexiae  languineae  funefto  ibi  formatam 
efle,  incifiones  demonflrant.  Haec  enim 
compreflionem  cerebri  faciat  necefle  efl,  et 
numerofiffima  non  defunt,  quae  flatum 
hujus  organi  compreffum,  talem  etiam, 
qualis  a  vafis  ejus  diflenfis  potefl  oriri,  mor¬ 
tales  ad  ullas  e  functionibus  animalibus  per¬ 
agendas  prorfus  ineptos  efficere,  probant. 
Cranii  depreffiones,  fanguis  in  cerebri  fu- 
perficie  colleftus,  vel  aqua  inter  meninges 
immifla,  flatum  apoplexiae  movent,  et  do¬ 
nec  fuerint  fublata,  ut  maneat  faciunt.  Ex¬ 
empla  etiam  fuerunt,  ubi,  magna  cranii 
parte  morbo  confumpta,  apoplexia  cere¬ 
brum  manu  comprimendo  fuit  mota 
Nonnihil  ejufdem  ftatus,  ob  vaforum  cere-; 
bri  fanguiferorum  diflenfionem,  experimur, 
cum  caput  diu  demittimus.  Quinetiam 
memoriae  prodit  clarus  Swietenius  fe  cele¬ 
brem 

*  Morgagn.  de  fed,  et  cauf.  epift.  4.  §  33.~Ha]leri 
phyfiolog.  tom.  4.  p.  301, 

brem  cantatricem  vidifle,  quae  vertigine* 
turgefcentibus  interea  faciei  vafis,  quando- 
cunque  tonum  fublatum  nimis  producebat* 
adeo  fuit  affedta,  ut  concidere  fuerit  peri¬ 
clitata 

Probabile  eft  difteniionem  vaforum  fan- 
guiferorum  in  omni  fere  exemplo  pius  mi- 
nufve,  idque  direfto,  ad  morbum  faciendum 
conferre,  cum  in  omnibus  his  cafibus,  qui 
falute  ab  omni  parte  abfoluta  cito  finiantur, 
caufa  fola  comprimens,  in  iis,  quos  falus 
minus  perfedta  brevi  fubfequatur,  pars  cau- 
fae  comprimentis  praecipua  fuerit  oporteat, 
et  omnis  infuper  incifio  haec  vafa,  unde 
nihil  fuit  profufum,  turgida  effe  demonftrat. 
Sed  non  femper  forfitan  diredto  agit.  Si 
vafa  ruptu  admodum  facilia  fint,  effufionem 
ante  facere  poteft,  quam  eo  ufque  progre¬ 
ditur.  In  omni  apoplexiae  fanguineae  ex¬ 
emplo,  ex  habitu  aegrotantis  corporeo,  fpe- 
cie  quam  facies  prae  fefe  fert,  et  arteriarum 

C  *  ftatu, 


*  Comment.  in  Aphorifm.  roio.  3.  <y. 

flatu,  concludendum  efl  eam  adeo  magnam 
effe,  ut  unum  alterumve  ex  hifce  effectibus 
edat.  Apoplexiam  facere  poteft  fanguinis 
effufio,  quam  non  praecefferunt  vafa  cerebri 
praeter  confuetudinem  turgida,  ut.forfitan 
in  fcorbuto,  ob  tenuitatem  fanguinis  et  acri¬ 
moniam.  Cum  vero  fignis  in  diagnofi  e- 
numeratis  non  ftiparemr,  pro  exemplo  a- 
poplexiae  fanguineae  non  poffet  haberi. 


CAUSiE  REMOTI. 

Ex  his,  quae  modo  fuper  caufa  proxima 
comprehendimus,  conflat,  omnem  plenitu¬ 
dinis  univerfae  gradum  aliquantum  procli¬ 
vitatis  ad  apoplexiam  fanguineam  dare,  et 
plenitudinem  equidem,  fi  magna  fit,  eam 
per  fe  facere  poffe.  Hinc  illi,  qui  vitam 
luxuriofam  agunt,  parumque  exercitationis 
adhibent,  frequentius,  quam  alii,  in  eam 
confuerunt  incidere.  Eam  quoque  move¬ 
runt  membri  jactura,  menfes,  et  h aenior- 

rhois 

rhois  fuppreffa,  fanguinis  e  naribus  profufio 
repente  cohibita,  detradio  fanguinis  ufitata 
negleda. 

•  1  (*  '  1  ■  *■ 

Effedum  plenitudinis  admodum  auget 
adeps  in  tela  cellulofa  accumulatus  ;  ad  ca¬ 
put  enim  potiffimum  fanguinis  impetum 
facit.  Quocunque  in  loco  adeps  colligitur, 
ibi  tenfione,  qua  cutem  fibrafque  mufcula- 
res  impertitur,  et  pondere  ejus  quantitatis 
ejufdem  quae  omento  comprehendi  confue- 
vit,  vafa  fanguifera  comprimuntur ;  et  igi¬ 
tur,  cum  fanguis  ubi  ei  minime  obfffiitur, 
accumuletur,  vafa  cerebri  magnitudine  au¬ 
gebuntur,  donec  renifus,  quo  poteftati  id 
diftendenti  obludantur,  vim  comprefforum 
extra  cranium  vaforum  propriam  adaequet. 

Hae  duae  caufae  autem  potiffimum,  va¬ 
forum  (anguiferorum  ad  rupturam  procli¬ 
vitati  adjundae,  uti  videtur,  morbum  cum 
aetate  provediore  conjungunt.  Qui  con- 
ftitutione  corporea  valente  funt  praediti, 
opipare  vivunt,  et  non  multum  exercitatio- 

nis  adhibent,  ii  corpulenti  et  obefi  circa 
annum  aetatis  quadragefimum  evadunt,  fa¬ 
cies  illis  rubefcit  et  latefcit,  et  menta  depen¬ 
dent.  Eodem  tempore  vafa  fanguifera  mul¬ 
to  quam  ante  rigidiora  funt,  quod  ea,  quan- 
quam  folido  fimplice  valentiora  funt,  fi 
quamlibet  ob  caufam  fanguis  in  illis  accu¬ 
mulatur,  ruptu  faciliora  reddit, 

Eft  cur  tenfionem  vaforum  hoc  tempore, 
quam  fuit  quolibet  alio  praecedente,  magis 
exquifitam  effe  credas,  Namque,  cum  in¬ 
crementum  corporis  a  vafis  longioiibus  red¬ 
ditis  pendeat,  et  haec  fmgulis  diebus  magis 
magifque  denfa  evadant,  adeo  ut  poteftati 
femet  extendenti  validius  obftftant,  tenfio 
eorum  eo,  quo  corpus  increfcere  ceffat,  tem¬ 
pore,  quam  unquam  ante,  major  fit  neceffe 
eft,  i.  e.  circa  annum  aetatis  trigefimum 
quintum,  cum  fummarn  latitudinem  et  lon¬ 
gitudinem,  quam  vafa  extenfa  poffunt  prae¬ 
bere,  fumus  adepti.  Caeterum,  adipis  ac¬ 
cumulatio,  qui  ex  hoc  tempore  colligi  in¬ 
cipit,  ingefta  excreta  etiamnum  quantitate 

fuperare 

fuperare  teftatur.  Igitur  hic  tenfionis  gra¬ 
dus  non  tantum  in  tempus  poft  annum  ae¬ 
tatis  trigefimum  quintum  non  breve  fufti- 
neri,  fed  etiam  augeri  poteft.  Si  quidem 
accumulatio  adipis  a  laxitate  oriretur,  ut  in 
iis  quibus  multum  aetatis  nondum  acceffit 
frequenter  incidere  videtur,  ftatum  plenitu¬ 
dinis  cito  tollere  pollet,  quanquam  ingefta 
excreta  non  parum  excederent ;  cum  vero 
hoc  tempore  tantum,  fyftemate  multo  quam 
unquam  ante  rigidiore,  fe  primum  often- 
dit,  non  eft  cur  huic  caufae  tribuamus.  A 
denfitate  potius  vaforum  proficifci  videtur, 
humoribus  redundantibus  fub  hac  forma 
expreflis,  cum  non  amplius  intra  vafa  ea 
longiora  reddere  pergendo,  locum  fibi  pof- 
funt  comparare. 

Vaforum  ad  rupturam  proclivitas  eo  ma¬ 
gis  femper  augetur,  quo  plus  aetatis  nobis 
accedit,  ob  duritiem  tunicarum  eorum  et 
fragilitatem  increfcentes,  et  tandem  ob  of- 
fea  et  cretacea  in  partibus  fubftantiae  eorum 
cellulofae  variis  depofita. 


Partem 

Partem  proclivitatis  ad  apoplexiam  fan- 
guineam  praecipuam  in  plethora  venofa,  in 
fanguine  nempe  venofo  pro  arteriofo  ad- 
audo,  quod  poft  annum  aetatis  trigefimum 
quintum  incidit,  confiftere  ponitur.  Hic 
audus,  uti  exiftimatur,  magis  fanguinis  ex 
arteriis  capitis  extremis  in  venas,  quam  cum 
diametros  venofi  fyftematis  minor  fuit, 
tranfitui  obfiftet,  et  igitur  ad  has  arterias 
diftendendas  et  rumpendas  conferet.  Qua 
ratione  vero  hoc  poffit  praeftare,  non  clare 
video.  Cum  fanguis  venofus  capitis  pro¬ 
prius  non  furfum,  faltem  longum  per  fpa- 
tium,  contra  gravitatem  moveatur,  adioni 
cordis  et  arteriarum  per  inertiam  et  fridio- 
nem  folas  refiftit,  quarum  neutra  per  ullum 
diametrorum  venarum  incrementum  auge¬ 
tur. 

Collum  jufto  brevius  ei  habitui  corporis 
corpulento  et  obefo,  qui  potiffimum  mor¬ 
tales  hunc  ad  morbum  proclives  efficit,  ad¬ 
modum  frequenter  adjungitur,  et  proclivi¬ 
tatem  non  parum  adauget.  Namque,  cum 

carotides 

carotides  pro  ratione  breviores  fint,  pondus 
fanguinis  in  iis  unaquaque  cordis  fyftole 
fuperandum  minus  eft,  quam  cum  collum 
majorem  longitudinem  habet.  Igitur  tran- 
fitus  fanguinis  per  eas  velocior  eft,  quod 
faciet  ut  accumulatio  fanguinis  in  capite 
incidat,  et  celerius,  quam  alioquin  accidif- 
fet,  per  a&ionem  cordis  et  arteriarum  caufa 
qualibet  concitatam,  vel  reditum  fanguinis 

per  venam  cavam  fuperiorem  liberum  im- 

%  . 

peditum,  adaugeatur. 

'A 

Caufae  excitantes  autem  hujuftnodi  funt, 

1.  Quicquid  fubitum  a&ionis  cordis  et 
arteriarum  audum  facit,  cujus  effedlus  eft 
fanguinis  in  vafculis  univerfis  extremis, 
ubi  tunicam  mufcularem  amittunt,  et  potif- 
fimum  in  capitis  propriis,  ut  e  rubore  faci¬ 
ei,  et  fudore  qui  hic,  antequam  alibi  fe 
oftendit,  exprimitur,  videtur  apparere,  con- 
geftio  temporaria.  Multi,  poftquam  plene 
ederunt,  vel  dum  liquores  fpirituofos  libe— 
raliter  bibebant,  paroxyfmo  correpti  conci¬ 
derunt. 

derunt.  Idem  quoque  ira  motis,  vel  exer^ 
citationem  nimis  violentam  adhibentibus, 
accidit.  Subita  temperiei  aeriae  a  frigida  ad 
calidam  mutatio  caufarum  hujufmodi  po- 
tentiffima  effe  videtur,  quae,  dum  cor  et 
arterias  ftimulat,  fanguinem  adeo  rarefacit, 
ut  plenitudinem  faciat,  vel  fubftantem  non 
parum  intendat.  Paduae,  anno  1729,  cum 

calor  nimius  frigus  admodum  intenfum  re¬ 
pente  exceperat,  plurimi  apoplexia  fpatio 
breviffimo  funt  extindti 

2.  Quicquid  lumen  vaforum  extra  cra¬ 
nium  imminuit,  adeo  ut  tenfionem  eorum, 
quae  intra  idem  funt,  multum  adaugeat. 
Hoc  praedant  nifus  violenti,  per  quos  venae 
mufcu  lorum  agentium,  et  illae  quae  inter 
eos  intercedunt,  fanguinem,  quem  vehunt, 
in  vafa,  quae  compreffione  carent,  effun¬ 
dunt,  et  eodem  tempore  fanguini  in  arteri¬ 
as  eorum  ingredienti  plurimum  obfiditur. 
Hanc  ob  caufam,  mulieres  inter  pariendum 

apoplexia 

*  Morgagn.  de  fed,  et  cauf.  epift.  3,  §  11. 

apoplexia  nonnunquam  moriuntur.  Mag¬ 
num  ponderis  atmofphaerae  incrementum 
eodem  modo  nonnihil  valere  poteft,  cum 
eo  omnia  extra  cranium  vafa  compriman¬ 
tur,  dum  interna  a  compreffione  libera  ma¬ 
nent. 

3.  Omnes  corporis  pofiturae  vel  a&iones, 
quae  fanguinis  ad  caput  afcen fum  facilio- 

1  \\  .•  r 4i  ,  Jf'  -t,  ^v. .  . 

rem  reddunt,  vel  reditum  ejus  inde  liberum 
impediunt,  quales  funt  caput  demiffbm, 
vomitio,  tuflis  violenta,  et  rifus. 


PROGNOSIS. 

Apoplexia  fanguinea  nunquam  fummo 

« 

periculo  vacat.  Frequentius  funefte  quam 
aliter,  nonnunquam  paucis  horis,  et  raro,  fi 
fit  abfoluta,  ferius  quam  die  feptimo  fini¬ 
tur  *.  Cum  aegroti  e  morbo  emergunt, 

D  -  integritatem , 

•  Van  Swieten.  comment,  in  aphorifm,  1019. 

integi itatem,  ut  fupra  fuit  pofitum,  perfec¬ 
tam  haudquaquam  faepe  attingunt,  et  illis 
paroxyfmos  futuros,  qui  eos  citius  feriufve 
rapiunt,  raro  evadere  contingit. 

Quod  potiffimum  metuendum  eft  vafo- 
rum  fanguiferorum  ruptura,  quae  tantam  * 
fanguinis  quantitatem  effundi  pati  poteft, 
quanta  vitam  cito  extinguet,  vel,  cum  mi¬ 
nor  eft,  per  preiTuram  quam  dat  diuturnam, 
idem  tandem  praeftare  valet,  eum  neque 
conaminibus  naturae  fpontaneis,  nec  reme¬ 
diis  ab  arte  petitis,  brevi  tolli  poffit.  Cum 
parva  tantum  feri  quantitas  per  anaftomo- 
fin  effunditur,  aeger  plerumque  convalefcet, 
et  facilius  etiamnum  cum  vafa  tantum  di~ 
ftenduntur. 

Nullas  notas,  ex  obfervatione  audorum* 
unde,  utrum  ruptura  necne  inciderit,  poffit 
judicari,  vera,  colledas  poffumus  prqferre0 
Caeterum,  judicio  noft.ro,  caufa  eft  cur  rup¬ 
tura  metuatur,  quandocunque  aegrotans  ae¬ 
tate  provedus  eft,  vel  folida  fimplicia  rigida 

habet. 

habet,  et  dum  paroxyfmum  praecefferunt  do¬ 
lores  capitis  violenti  in  aliquantum  temporis 
folum  manentes.  Contra,  plus  caufae  eft 
dur  nullam  rupturam  incidiffe  fperemus,quo 
minus  aetatis  aegroto  acceffit,  quoque  mol¬ 
liora  folida  ejus  fimplicia  funt.  Idem  fpe- 
rari  poteft,  cum  paroxyfmum  praecefferunt 
vertigines  frequentes  caecitafque  tempora¬ 
ria,  et  cum  nulla  pars  corporis,  quam  alia* 
magis  paralytica  videtur. 

Paralyfis  plurium  pauciorumve  unius  la¬ 
teris  mufculorum,  dum  aegrotus  in  alterius 
proprios  nonnihil  poteftatis  retinet,  vel  fe¬ 
rum  vel  fanguinem  rubrum  effufum  effe 
oftendit,  et  de  quantitate  ejus  per  affedum 
paralyticum  leviorem  gravioremve  judicare 
poffumus. 

Quae  figna  mortem  appropinquare  tef- 
tantur,  ea  funt  pullus  arteriarum  debiles 
et  frequentes,  et  fpiritus  depreffus  et  inter¬ 
pellatus. 


Quanquam 

Quanquam  apoplexia  a  ruptura  vaforunx 
fanguiferorum  proficifcens  admodum  peri- 
culofa  eft,  non  tamen  femper,  ut  e  nonnuU 
lis  potefl  concludi,  funefta  eft,  etiam  cum 
rupturam  comitatur  non  parva  fubftantiae 
cerebri  medullofae  laceratio.  Cafus  mulie¬ 
ris  a  Brunnero  *  memoratur,  quae  ex  apo¬ 
plexia  circiter  feptem  diebus  feliciter  con¬ 
valuit,  et  non  fato  inter  quinque  annos? 
poftea  conceffit,  in  cujus  cerebro  incifo  tres 
cavernae,  quae  parietes  duros  callofos  ha¬ 
buerunt,  repertae  funt.  Quinetiam  exem¬ 
plum  viri  hujus  non  diffimile  a  Morgag¬ 
no  j"  memoriae  proditur,  in  cujus  cerebro 
cavum  in  confpe<ftum  fuit  datum,  quod  in 
latitudinem  quatuor  digitos,  et  in  altitudi¬ 
nem  digitum  dimidiumque,  patuit. 

RATIO 

*  Wepfcr  de  apoplexia,  obfervat.  2. 

f  De  fed.  et  cauf.  epifi.  4.  §  16. 

RATIO  MEDENDI. 

* 

Unicum  autem  confilium  per  paroxyt 
mum  ell  congeftionem  fanguinis  in  cerebra 
fa£tam  tollere*  imminuere,  auditu  ive  ejufdem 
occurrere* 

Omnium  vero  remediorum,  quae  huic 
confilio  accommodantur,  haud  dubie  longe 
potentiffimum  eft  fanguinis  detradtio.  Cum 
vafa  tantum  diftenfa  funt,  vel  quod  profu- 
fum  eft,  quantitate  exiguum,  morbum  ple¬ 
rumque  depellet,  et,  cum  ruptura  magna 
incidit,  effufionem  eo  ufque  progredi,  ut 
aegrotum  protinus  extinguat,  fi  ullum  re¬ 
medium  hoc  poteft  praeftare, impediet.  Cum 
primum,  poftquam  acceffit  paroxyfmus,  mit¬ 
tatur.  Magna  detrahatur  quantitate.  Eva¬ 
cuatio  aeque  faepe,  ac  pulfus  arteriarum  pot¬ 
iunt  ferre,  reiteretur,  dum  fopor  et  alia  fig- 
na  manent.  Cum  i  «itus  etiam  arteriarum 

funt 

funt  debiles,  et  aliae  plethorae  notae  potius 
obfcurae,  fi  medicus  fero  fuit  arceflitus,  ad 
eandum  nihilominus  confugiatur.  Modi¬ 
ca  quantitas  detracta,  quolibet  in  cafu  apo¬ 
plexiae,  parum  nocere  poteft,  et  medicus 
utrum  idonea  necne  fuerit,  et  utrum  igitur 
necne  debeat  repeti,  e  pulfibus  arteriarum 
plenioribus  et  validioribus,  quam  ante,  red¬ 
ditis,  facile  difcet.  iEgrotus  primam  poft 
fanguinis  detra&ionem  plerumque  levatur, 
tt  noniiunquam, 
parum  convalefcit. 

Sanguinem  plerumque  e  brachio  potius^ 
quam  e  vena  jugulari,  judicio  noftro,  emit¬ 
tere  expedit,  quod  panniculus  et  fafcia,  col¬ 
lo  hoc  in  exemplo  circumdanda,  redituin 
fanguinis  a  capite  liberum  impediendo,  plu¬ 
rimum  poffunt  nocere.  Quae  incommoda 
ab  arteria  temporum  incifa  oriuntur,  ea 
maxima  funt,  et  effe&ms  non  multo  melior, 
quam  cum  vena  pertunditur  brachii.  San¬ 
guinem  vero  temporibus,  primam  poft  mif- 
fionem  generalem,  fummo  cum  fruftu,  et 

abfque 


fanguine  effluente,  non 

abfque  ullo  incommodo,  per  cucurbitulas 
cruentas  liberaliter  detrahere  poflumus. 

w  I  y 

Sanguine  femel  miffo,  catharticum  valen¬ 
tius,  fi  aegrotus  poffit  devorare,  protinus  ad¬ 
hibeatur.  Si  non,  et  res  faepe  ita  fe  habet,' 
ad  enema  decurratur.  Quamvis  etiam  ca 
tharticum  valuit  deglutire,  enema  quoque* 
ut  evacuationem  magis  celerem  efficiat,  ad¬ 
hibeatur.  Et  catharticum  et  enema,  quo 

a  '  W*\  t  «  *  -  * 

rite  agant,  valemiora  fint  oportet,  quoniam 
inteftina  admodum  magno  torpore  laborant* 
Bis  terve  repetantur,  fi  paroxyfmus  diu  ma¬ 
net. 

.  '  ;  4  V 

Unicum  aliud  remedium,  quod  inter  pa~ 
roxyfmuin  prodeffe  repertum  eft,  eft  epif- 
pafticum  amplum  capiti  applicandum,  quod 
tamen  poft  duo  praecedentia  remedia  po- 
tentiora  tantum  debet  adhiberi.  Is  enim 
ftimulus,  quo  corpus  afficit  recens*  admo¬ 
tum,  noxae  potius  fub  initium  paroxyfmi 
efle  poteft.  Omnia  alia  ftimulantia  fugi¬ 
enda. 


jEgrotus 

iEgrotus  in  politura  ereda  habeatur,  ca¬ 
put,  faltem,  totum  per  paroxyfmum,  quam 
maxime  elevetur.  Diligenter  refugiatur  ca¬ 
lor  externus,  et,  fi  paroxyfmus  adeo  diu 
maneat,  ut  aliquantum  cibi  vel  potionis, 
antequam  ad  finem  perducatur,  dare  necefi* 
farium  evadat,  leniffima  fint,  et  quam  mini¬ 
me  ftimulent. 

Cum  nullum  remedium,  quod  effufionem 
fanguinis  poffit  removere,  noverimus,  et 
nullum  forfitan,  quod  talis  feri  accumulati¬ 
onis,  qualis  hic  incidit,  abforptionem  mag¬ 
nopere  promovebit,  paralyfis,  quae,  ob  unam 
alteramve  harum  caularum,  fopore  fublato, 
manet,  magna  ex  parte  naturae  relinquenda. 
Tantum  ut  incrementum  quantitatis  effufi- 
onis  per  laxantia  leniora,  et  diaetam  tenuem 
et  refrigerantem  praecaveatur,  agendum  eft. 

Quo  paroxyfmo  alteri,  cum  aegrotus  e 
primo  convaluit,  occurratur,  temperantiam 
in  vidu,  quam  ante  multo  majorem  adhi¬ 
beat,  exercitatione  admodum  leni,  fed  con¬ 
tinuas 

tinua,  utatur,  et  fumma  cum  diligentia  om¬ 
nes  caufas  excitantes  devitet.  Diaeta  in 
aliquantum  temporis  poft  paroxyfmum  e 
lade  potiffimum  et  vegetabilibus  refrige¬ 
rantibus,  et,  fi  quid  praeter  lac  bibat,  ex 
aqua  mera  confiet.  Si,  hoc  regimine  adhi¬ 
bito,  non  male  convalefcat,  ad  ufum  cibi 
animalis  modicum  gradatim  redire  poteft, 
praefertim  fi  multum  exercitationis  adhi¬ 
beat.  Sed  liquoribus  fpirituofis  cautus  fem- 
per  utatur.  Si  paralyfis  poft  paroxyfmum 
fuperfit,  tutiffimum  forfitan  erit  exercita¬ 
tionem  per  fpatium  brevius  longiufve  ex 
toto  vitare.  Deinde  aegrotus  per  vias  pla¬ 
nas,  et  falebris  deftitutas,  rheda  vehi  poteft. 
Cum  ufum  membrorum  magna  ex  parte  re¬ 
cuperavit,  vel  cum  paroxyfmus  nullam  pa- 
ralyfin  reliquit,  ambulatio  reliquis  exerci¬ 
tationis  generibus  praeftabit.  Setaceum 
collo  indere  plurimum  proderit,  utpote 
quod  ad  aequilibrium  ingefta  inter  et  ex¬ 
creta  confervandum,  et  ad  curfum  humorum 
a  vafis  capitis  internis  'faciendum,  non  pa¬ 
rum  conferat.  Capite  elevato,  nunquam 

E  ,  non 

non  dormiat  aegrotus,  et,  quandocunque  in 
eum  vertigo  capitifve  dolor  invadit,  ad  fan- 
guinis  detra&ionem  alvive  purgationem  mo¬ 
mento  confugiat. 

Cum  per  conftitutionem  alicujus  corpo¬ 
ream,  aetatem,  et  praefertim  per  illa,  quae* 
fupra  funt  comprehenfa,  capitis  vitia,  pa- 
roxyfmus  primus  valet  praevideri,  ut  faepe 
revera  poteft,  haec  ei  occurrendi  ratio,  cum 
multo  majore  commodo,  quam  unquam 
poftea,  nunc  adhibebitur,  adeo  ut  ad  mor¬ 
bum  admodum  proclivis,  attentione  cura¬ 
que  idoneis  adhibitis,  eum  longam  per  vi¬ 
tam  ex  toto  faepe  effugere  poffit» 

